CELEX: C2004/262/33
Language: hu
Date: 2004-10-23 00:00:00
Title: C-353/04. sz. ügy: A Bundesfinanzhof 2004. július 22-i végzésével a Nowaco Germany GmbH kontra Hauptzollamt Hamburg-Jonas ügyben benyújtott előzetes döntéshozatal iránti kérelem

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/19
            
         A Bundesfinanzhof 2004. július 22-i végzésével a Nowaco Germany GmbH kontra Hauptzollamt Hamburg-Jonas ügyben benyújtott előzetes döntéshozatal iránti kérelem
   (C-353/04. sz. ügy)
   (2004/C 262/33)
   A Bundesfinanzhof (Németország) 2004. július 22-i végzésével, amely 2004. augusztus 16-án érkezett a Bíróság hivatalához, a Nowaco Germany GmbH kontra Hauptzollamt Hamburg-Jonas ügyben előzetes döntéshozatal iránti kérelmet nyújtott be az Európai Közösségek Bíróságához.
   A Bundesfinanzhof a következő kérdésekről kéri a Bíróság döntését:
   
               1)
            
            
               Alkalmazható-e a baromfira vonatkozó egyes forgalmazási előírásokról szóló 1906/90/EGK rendelet végrehajtása részletes szabályainak bevezetéséről szóló, 1991. június 5-i 1538/91/EGK bizottsági rendelet (1) olyan áru kereskedelemben szokásos minőségére, amelyre export-visszatérítést igényelnek?
            
         
               2)
            
            
               Amennyiben az 1) kérdésre adott válasz igenlő:
               
                           a)
                        
                        
                           Alkalmazni kell-e a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 70. cikkét annak megállapítására, hogy egy áru, amelyre export-visszatérítést igényelnek, rendelkezik-e a kereskedelemben szokásos minőséggel?
                        
                     
                           b)
                        
                        
                           Akkor is alkalmazandó-e a 2913/92/EGK tanácsi rendelet 70. cikke (1) bekezdésének első mondatában foglalt minőségfikció, ha az áruból csupán egy, véletlenszerűen kiválasztott mintát vizsgáltak meg, jóllehet az idevágó közösségi jogi előírások az áruhibát meghatározott mennyiségű áru bizonyos arányára nézve engedik meg, és e tűréshatár betartásának megállapíthatósága érdekében tételesen meghatározzák a kötelezően vételezendő minták legalacsonyabb számát?
                        
                     
         
               3)
            
            
               Amennyiben a 2) a) és a 2) b) kérdésre adott válasz is igenlő:
               Mi az előbbiekben említett minőségfikció alkalmazhatósági köre, amennyiben az egységesként bejelentett exportszállítmányból több mintát vételeztek, és azok egy része rendelkezett a kereskedelemben szokásos minőséggel, más része azonban nem?
            
         
      (1)  HL L 143., 11. o.
   
      (2)  HL L 302., 1. o.